
iL UUU 




ÎNTÂMPLĂTOARE 



ÎNTÂMPLĂTOR 



Sunt locui in care 

întâmplător 

Nu s-a întâmplat nimic. 

Acum, 

Tot întâmplător 
S-a întâmplat să 
Nu mai vreau să fiu 
Locul în care 
Nu s-a întâmplat 
Nici o-ntâmplare. 



UŞI 

Este prima uşă 
La care bat. 

Dacă nu-mi deschizi. 
Spune-mi. te rog. 

Cum trebuie să bat 
La alte uşi 

Ca să nu mi se deschidă? 



ÎNCERC 



Cu buzele lipite de mâna dreaptă a poeziei 
încerc, cu gândul, să curăţ 
Nefirescul de sub geana omenirii. 

Geană tot mai surmenată de nelinişti duşmane. 

Cu buzele lipite de geana de lumină a poeziei. 

Mă închin Soarelui - 

Ochiul de ciclop al zeului Infinit - 

Zeu în care vreau să mai cred. 

Cu buzele lipite de corola poeziei, 
încerc să pun o floare in locul unui spin. 

Iar în locul fiecărui rău 
.Aş vrea să pot planta un bine. 

SINGUR 



Vreau să fiu singur 
O singură dată. 

Cu o singură floare 
Sau cu o singură stea. 

Cine mă înţelege. 

Va fi răsplătit 
O singură dată. 

Intr-o singură posteritate. 

Cu o singură vorbă bună. 
Nescrisă pe soclul unei statui 
Din singura lume 
Populată cu un singur om. 



ÎNTREBĂRI 

Mamă, de ce se crapă de ziuă? 
De ce nu se crapă de noapte? 
Sau, de ce nu se crapă de pace? 
Mama oftează şi tace. 



CULORI 



L-am văzut cum auzea 
Despre culori că simt frumoase 
Şi l-am auzit cum le vedea 
Deşi el nu mă auzea că-1 văd. 
Când n-a mai auzit 
Ce era de văzut pentru alţii. 
Albastru se făcu şi mai albastru, 
Albul se făcu mult mai alb, 
Pentru a-1 înlesni pe galben 
Să devină mai galben; 

Negrul a devenit mult mai negru 
Şi, mai ales. mult prea devreme 
Atât de devreme încât 
Verdele n-a mai putu deveni 
Verde, verde, verde... 




ALB 



A scris versuri imaculate; 
Albe, albe, albe... 

Atât de imaculate încât 

Li se imputa 

Lipsa totală a negrului. 

A plecat apoi - 

Tot în alb - 

Să caute veşnicia 

Cu monotonia ei 

De negru, negru, negru... 



PREŢ 

Am cumpărat 
Preţ de o lacrimă, 

O stea 
Si o floare, 

Pe care 

Le-am amanetat 
Preţ de un vers. 

Pentru o clipă 
De linişte şi pace totală 
în univers. 



UNIVERS 

în palma Infinitului 
Creşte pomul vitezei 
Care rodeşte spaţii 
Pentru fin Timpului. 

O FRUNZĂ 



Cad flori de măr 
în sânul primăverii. 

Carul Mare 

Scârţâie sub povara Infinitului. 
Eu încerc să apăr. 

Cu o frunză. 

Pământul, 

De grindina timpului pierdut. 



METAMORFOZE 

Marea, ca un ochi de ciclop. 

Plânge cu lacrimi de nori 
în palma timpului. 

Publius Ovidius Naso, 

Din tumul cetăţii. 

Numără Dacii liberi: 1, 2, 3, 4,... 

Marea cu ochi de ciclop. 

Plânge cu lacrimi de nori 
în palma timpului. 

Ovidius Publius Naso, 

Din înălţimea soclului, 

Numără Dacii libere: 1100, 1300, 1310, 1400... 



UN AC CU AŢĂ ALBĂ 

încetase canonada. 

Soldaţii, respirând puţină pace, 
îşi coseau rănile şi nasturii rupţi 
De la mantale. 

Ion abia băgase aţa în ac. 

N-a mai apucat să-şi coase nimic; 
L-a cosit o rafală de mitraliera.. 

Camarazii săi (toţi lom) 

N-au avut vreme, şi mei din ce, 
Să-i facă sicriu 
Şi cu atât mai puţin. 

Monument funerar. 

Au vărsat o lacrimă amară. 

L-au acoperit cu puţin pământ, 

Au oftat cu năduf, 

I-au înfipt la căpătâi 

Un ac cu aţă albă 

Şi au plecat să moară pentru Ţară. 



PORTRET 

Cel mai iubit portret 
Este al mamei. 

Pentru mine, al mamei mele; 
Pentru tine, al mamei tale... 
Cel mai iubit portret 
Al nostru, al tuturor 
Celor de o naţie. 

Este portretul Ţării, 

Adică harta Patriei; 

Ea reprezintă mama. 

Iubita şi floarea 

Şi hrana şi crezul nostru sfânt 

Şi tot şi toate pe acest Pământ. 



PÂINE 

Dacă te uiţi 
La un bob de grâu 
Şi nu vezi o pâine. 

Nu e bine. 

Dacă te uiţi la o pâine 
Şi vezi un bob de grâu. 
Nu e rău. 

ODIHNA ACTIVĂ 



Când obosea de atâta sforăit 
Se scula să se odihnească. 

El se odihnea activ 
De aceea debita inepţii 
Mai man ca toate visele 
Pe care nu le putea îndeplini. 



MĂR 

Omul pretindea că-i mărul lui. 
Viermele pretindea că-i mărul lui. 
Mărul pretindea că-i viermele lui. 
Fluturii nu emiteau pretenţii. 
Pământul tăcea. 

Din pom a mai căzut un măr 
Viermănos. 



PRIETENIE 

Prietenul meu, porumbelul alb. 
Mi-a dăruit o crenguţă de măslin 
Cu condiţia să-l învăţ 
Cum să pună punct după pace. 

Cu crenguţa de măslin. 

Am mulat în noroiul fertil al Terrei 
Cuvântul PACE. 

După acest cuvânt. 

Am pus în loc de punct 
Un bob de grâu. 

De atunci, stăm de pază 
Deoarece 

Croncăni cu gheare 
Şi clonţuii de oţel 
Râvnesc la originalul nostru punct 
Şi nu numai la el. 




ÎNVĂŢĂTOAREA 

Puma zână bună 
Ce mi s-a arătat, 

A fost învăţătoarea care 
M-a Scut a înţelege că 
Numele meu poate fi scris. 

Că numele mamei poate fi scris. 
Că numele ŢĂRII trebuie scris? 
Ea m-a mai învăţat şi că 
Toate literele sunt frumoase 
Dar cele mai scumpe 
Sunt cele cu care se poate scrie 
Numele ŢĂRII noastre dragi. 



PROPUNERE 

Fiind migălos 
Să se socotească pe zile 
Perioadele de pace 
Şi cele de război, 

Aceste perioade se socoteau în am. 
Eu propun 
Să se socotească 
în veşnicii. 

Hai să începem cu 
Prima veşnicie de pace. 

După care 

Să ne împuşcăm reciproc 
Şi tară motive. 

Cu primele flori de măr 
Ale celei de a doua 
Veşnicii. 

NOROC 



Un om 

îşi punea mari speranţe 
în loterie. 

Când se aştepta cel mai puţin 
Să câştige, 

l-a născut soţia un prunc. 

ÎNTR-O SINGURA ZI 



Intr-o zi ce se născuse 
Cu pretenţii fatidice. 

Ani văzut un şofer 
Evitând o broscuţă 
Ce ţopăia pe asfalt; 

Un porumbel şchiop. 

Mânca din palma 
Unei fetiţe blonde; 

Un militar - 
Fără ordin - 
Uda cu apă din pumni, 

O floare albă. 

Intr-o singură zi. 

Care se născuse cu 
Pretenţii fatidice. 

Am văzut destule pentru 
A putea ierta cu uşurinţă 
Copilul care 

A pus în ghips piciorul unui scaun 
Pe care îl rupsese 
Fără să vrea. 



AM ÎNVĂŢAT 

Am învăţat ruseşte 
Să-l înţeleg pe Esenin; 

Aş învăţa englezeşte 
Să-l înţeleg pe Shakespeare; 

Aş învăţa italieneşte 
Să-l înţeleg pe Dante. 

Aş mai învăţa 
încă multe alte limbi, 

Dar mi- am dat seama că 
Trebuie să învăţ mult mai bine 
Româneşte 

Pentru a-1 înţelege pe EMINESCU. 

UITASEM 



Uitasem să mai umblu desculţ 
Ca în copilărie, 
întors în sat, 

M-am desculţat ca odinioară. 
Dar. curând, mi-am dat seama că 
M-am întors doar în sat 
Nu şi în copilăne. 

TE MAI AŞTEPT 

în aşteptarea ta 
Am iubit alte zeci de femei 
Care aveau mici asemănări 
Cu tine. 

Toate zecile de femei 
Pe care le -am iubit - 
Luate separat sau 
Luate la un ioc - 
Nu mi-au putut reda 
Integral 

Dragostea de care tu 
M-ai păgubit, 
încă te mai aştept... 



SINCERITATE 

Nu-mi cere purul adevăr 
Şi eu nicicând n-am să te mint! 
Să nu te mint, dacă-ai să-mi cen, 
îţi voi răspunde cu tăceri. 

CLASICE EPII TÂRZII 




IMPAS 



Rămas-am gânditor, muşcându-mi buza, 
C-am supărat, în astă seară, muza 
Ce deseori mă vizita 
(Şi, uneori, mă inspira). 

Mi-a reproşat c-o muză prezumptivă, 

A plagiat-o repetat 
Şi că pe ea o cred naivă 
Cu- adevărat. 

(Banal, dar chiar aşa s-a întâmplat). 

M-a blestemat - plecând în grabă - 
S-o caut pretutindeni - inutil - 
Şi, în sfârşit, să mă însor cu-o babă! 
(Deşi sunt - slavă Domnului! - viril). 



De mi-o şchiopa, de-acum încolo, versul, 
Nu-i vina mea 

Şi simt că bunu-mi prieten. Universul, 
Mi-o va ierta. 

O, muză, ce plecând m-ai blestemat. 

De retractezi, acum, e prea târziu 
Căci postul tău, deja e ocupat 
De-o tânără cu râs zglobiu. 

MĂRTURISIRE 



Păşeam din greu, printr-un ţinut arid. 
însufleţit fiind de-o tristă soartă; 
Răzbeam prin noaptea timpului torid, 
încătuşând în mine-o Mare moartă. 
Ţintă-mi era în umblet însuşi mersul; 
Elanul fără scop, îmi era masa, 

Imboldul inutil îmi era casa. 

Umbra din suflet, îmi era eresul... 
Brăzdând prin timp, am întâlnit o floare - 
E viaţă-acum, în fosta-mi moartă Mare 
Şi-s fericit că pot să înţeleg 
Cum trebuie să fac să o culeg... 

Mă simt schimbat, căci am descoperit 
Un crez cu mult mai bine definit 
Lăsându-mă de fostele-mi vagi legi. . . 

Tu cred că ai putea să mă-nţeiegi. 

MI- AM CHELTUIT 



Mi-am cheltuit iubirea pe-o frunză 
Purtată agale de vânt, 

Mi-am cheltuit-o pe-a soarelui rază, 
Pe-un picur de ploaie, pe-un cânt; 

Mi-am cheltuit iubirea-n furtună, 
Pe-un picur de ploaie, pe-un cânt, 
Mi-am cheltuit-o-n lumină şi-n umbră 
Şi-n aerul codrului sfânt; 



Mi-am cheltuit iubirea-n izvoare 
Şi-n aeml codrului sfânt, 

Mi-am cheltuit-o în fapte şi-n vorbe 
Şi-n zgomotul ploii cu vânt; 



Mi-am cheltuit iubirea în Mare 
Şi-n zgomotul ploii cu vânt, 
Mi-am cheltuit-o în forme vitale 
Născute în sânul acestui pământ. . . 



Mi-am cheltuit iubirea în vânt! 




CUNUNIE 



Sub bolta naosului sfânt 
Bătrânul Bros le-a dus paşii; 
Ei reciproc se-aveau in gând 
şi-n cor, cântau enoriaşii. 

Din vechi icoane îi priveau 
Cu indulgenţă, sfinţii. 

Şi din priviri parcă-i sorbeau. 
Cu umezi ochi, părinţii. 

Apoi, de mână, amândoi. 
Păşeau în noua viaţă: 

EL dus cu gândul la nevoi, 

Iar ea, cu gându-n piaţă. 



TRENUL TIMPULUI PIERDUT 

A murit azi-noapte timpul, 

Intr-o gară fără ceas, 

Şi-a-ncetat să vină trenul 
Cu destine, din oraş. 

Mulţi au mai pierdut, în viaţă. 

Trenul dar n-am mai auzit 
Nici pe unul să găsească 
Tren, deci nu e de găsit! 

Sunt pierdut şi eu şi trenul 
Pe aici, prin infinit; 

El pe mine nu mă prinde. 

Iar eu pe el, nici atât! 

STELUŢA 



O steluţă cristalină. 

Suavă, uşoară, fină, 

A făcut astăzi popas. 

Chiar pe vârful meu de nas. 

Vrând să ştiu genul ce-1 axe - 
Dac-o număr şi-o declin - 
Văd că mica arătare 
E de genul masculin. 

Stă pe nas şi mă-nfioară. 
Apoi - Doamne, ce destin! - 
Se transformă-n apă chioară 
(Deci de genul feminin). 



Pan' să ştiu genul ce-1 are 
Şi să aflu ce-i. 

Luă forma de-agxegare 
Cu numărul trei. 

Dar mă edific pe dată. 
Fiindcă minunea cea 
Mică, rece şi curată, 

A fost primul fulg de nea. 




PASTEL NOCTURN 



Ies din tainiţele serii 
Liliecii singuratici; 
Spartă-i marginea tăcerii 
De buratici. 



Crengi muiate-n întuneric 
Şi-mpart şoapte; 

Luna de foc prometeic 
Râde-n noapte. 

Peste geana de speranţă 
Tamic a căzut. 

Cu tandreţe, eleganţă. 

Lin sărut. 

PASTEL RURAL 



Pe-o potecă-nzăpezită. 
Anevoie, caleă-un om 
Care mână-neet o vită; 
Pădurea e amuţită. 
Doar o cioară rătăcită, 
Cârâie-ntr-un pom. 



Un copii cu nasul umed. 
Plânge lângă-o poartă; 

Pe câmpii, omătu-i neted 
Şi natura-i moartă. 

Fumul, peste sat, pluteşte, 
Focurile-n vetre ard; 

Un dulău mă urmăreşte 
De după un gard. 

Apele in vaduri plâng 
împărţindu-şi şoapte. 

Din văzduh, un Demiurg, 
Ne trimite noapte. 

Doarme lacul amorţit 
Şi natura tace; 

Iar din satu-mhătrâmt, 
Izvorăşte pace. 



La o casă, arde-n geam 
O lumină slabă; 

Latră câini: ham, ham, ham... 
Luna-i ca o babă. 

PLOAIE DE VARĂ 



Ploaie de vară, folositoare. 

Cu stropi roditori; 

Ploaie de vară, cu voci tunătoare. 
Din pieptul virililor nori; 

Ploaie de vară, cu bice de flăcări 
Şi suflu născut din răcori; 

Ploaie de vară, iscată-n vârtejuri 
Şi moartă în proprii vâltori; 



Ploaie de vară, lacrimi de nori. 

Plata ţăranului plin de sudori. 

Ploaie de vară, spectacol verde. 
Sfârşit prin căderea cortinei de nori. 

Ploaie de vară, cine te pierde. 

Să-şi tragă păcatul a nouă ninsori! 



23 




PLOUĂ 



Plouă galben. Din robinete picură nitroglicerină; 
Creşte-o atomică floare-n grădină. 

Cu trotil ne este casa zugrăvită 
Şi pnnsă-n temelii de dinamită. 

Copiii au o viaţă râzgâită. 

CE AIDE GÂND? 

Ieri, ai călcat pe o floare; 

Nu te doare? 

Azi ai călcat pe-o furnică; 

Nu ţi-e fiică? 

Mâine vrei sa calci pe mine; 

Nu ţi-e bine? 

LA MOARA CU BOB ALES 

La moara verbelor alese 
A adăstat un căruţaş 
Având în saci, vorbe culese 
Din mahalale de oraş. 

Bob ales de ai, i-a zis morarul, 

Nu-ti iau uium; 

De nu, te du de-aici cu carul. 

Chiar acum! 



24 




OAMENII DE- AR AVEA COARNE 



MOTTO: Oamenii de- ar avea coame, 
n-ar mai putea să zboare fără aripi. 

Fiecărui, de i-ar creşte 
Coame antimerite. 

Mulţi ar merge, îndeobşte. 

Aplecaţi de creştete. 

Oamenii de- ar avea coame. 

S-ar divide-ai mei fartaţi 
Cel puţin în doua cete: 

Cornuţi şi încornoraţi 
(Ca şi diavolii din iaduri. 

Sau ca cerbii din Carpaţi). 

Unora în cap le-ar creşte 
Arbori mari, cu greutate 
Pe care i-ar numi - poate - 
Cu tupeu, sinceritate. 

Fiecărui de i-ar creşte 
Coamele după virtute. 

S-ar găsi doar ciuţi şi ciute 
Şi - extrem de rar - comute. 

Lumea asta, coame n-are 
Şi mă mir cum de ajunge 
Către un om oarecare 
în postura de-a împunge. 

MINERII 



Eroi sunt, pentru toată lumea - 
Deşi nu-s cunoscuţi de mulţi - 
Acei ce schimbă, zilnic, cerul 
Cu-ntunecate bolţi sub munţi; 

Eroi sunt, pentru toată lumea - 
Deşi nu-s respectaţi de mulţi - 
Acei ce scot la zi lumina 
Plătită cu sudori de frunţi; 

Eroi sunt, pentru toată lumea - 
Deşi nu-s înţeleşi de mulţi - 
Acei care răpesc căldura 
Din ferecate borti de munţi; 

Eroi sunt, pentru toată lumea, 
Minerii cei ce sfarmă munţi, 

Acei ce scunnă-n întuneric 
Pentru lumina celor mulţi; 

Eroi sunt pentru toată lumea, 
Minerii, şi ei nu sunt mulţi; 

Când spui miner, erou poţi spune, 
Titan ce sfarmă-n braţe munţi; 

Eroi cu fapta, nu cu vorba. 

Trebui să-i vezi şi să-i asculţi; 

Să-i preţuiască, este treaba 
Acelor încălziţi şi mulţi. 

ULTIMA ŞANSĂ 



Nu trage-n animal când se adapă; 

Nu prinde peştii prin secări de apa. 

Şi nici pe cel din urmă condamnat. 

Să nu-1 ucizi când e de mâini legat. 

Plin plebiscit, întreabă orice om 
Dacă-i dispus să moară de atom 
Şi chiar dacă jumate-ar zice DA! 

E prea destul pentru a renunţa. 

Chiar dacă vrei să-ţi iei, pe drept, revanşă, 
Lasă-i şi celui slab măcar o şansă. 



EROUL OBOSIT 

împovărat de lupte grele, dornic 
De linişte, eroul merge-n noapte 
Spre tumul vechi şi văduvit de ornic 
Ce-şi năruie tăcerile în şoapte. 

Ajuns târziu, sub cumpăna fântânii 
Ce izvorăşte-n taină, vorbe mute, 

El s-a culcat pe căpătâiul mâinii 
Vrând ca eternitatea să-l sărute; 

Dar fii trezit de lumea dimineţii. 
Eroul, plin de bine şi temut. 

Căci nu sosise încă, pacea vieţii 
Şi multe mai sunt de făcut. 

LUMEA 



Lumea-i o grămadă de popice, inutilă. 

Al cărui destin îl constituie -o bilă. 

Iar Dumnezeul lor este gorila 
Ce-aruncă bine, sau mai rău, cu bila. 

De -aruncă bine-i cataclism potopitor. 

Iar dacă nu, e-un fapt divers, întâmplător; 
Dar nu-s destule-a bilei grele rele: 

Sunt şi popice care se doboară între ele! 



STINDARDUL MEU 

Din cârpă, te-am făcut stindard 
Iar tu, te vrei linţoliu; 

Cât sunt în viaţă, pot să ard, 
în suflet, şi stindard şi doliu. 



ROATA 



Nimeni azi nu ştie bine 
Câte secole trecură 
Până când, demult, odată, 
De conturul lumi pline. 
Raţiunea omenească 
S-a lăsat influenţată 
Pentru a crea o formă 
Căreia îi zicem roată. 

Fiind inventată roata, 
Omul a-nceput, pe dată, 
S-o-nvârtă mereu mai bine 
Până când, odată, -n fine. 
Ajungând cu ea pe Lună, 
Şi-a dat seama că se poate 
S-ajungă şi mai departe 
Dacă n-ar fi unii care 
Bagă beţe-n roate. 

EL 

întâi n-a fost cuvântul şi nici fapta. 

Ci-a fost a spiritului hrană: arta. 

Natura - geniu cu putere colosală - 
A proiectat forma de viaţă ideală - 
Maimuţa - care generează-n timpuri omul 
Cel care-nvârte roata şi zgândără atomul; 
Cel care-şi poate face singur dreaptă parte. 
Dar care, prea adesea, e dătător de moarte. 



OSPĂŢ PRIMAR 

S-aprind feştile-n peşteri, căci serbează 
Pitecantropii, astăzi. Noul An. 

Desenele rupestre ilustrează 
Prinosul lor de muncă fără ban. 

Şeful de trib, după ce s-a-mbătat, 

A râgâit puternic şi-apoi a cuvântat: 

- Să ne mâncăm, la propriu, deja e demodat; 
Să demonstrăm la lume ce mult am progresat, 
De-acum ne vom mânca prin Presă, prin Senat 
(Chiar dacă ăia mâncă şi ce nu-i de mâncat), 

Să ne mâncăm tovarăşi, c-aşa-i civilizat! 

La muncă nu vă-nfigeţi, cât mai e de furat 
Pe-acest meleag bogat ce Domnul ni l-a dat; 

Să ne mâncăm ni-i ţelul, aşa precum fac câinii, 
Să aibă de ce râde şi-ai noştri, şi străinii! 

- Să ne mâncăm ! strigară supuşii, intr-un glas 
Şi-n următoarea clipă, fără şef au rămas. 

SA ŞTIŢI 



Să ştiţi c-a fost şi pâine neagră 
Pe care-o procuram cu greu; 
Când se munc ea câte o oră 
Pentru un amărât de leu. 



Să ştiţi c-a fost şi marmeladă 
Inclusă în meniu, mereu. 

Dar nu era nicicând destulă. 

Şi mei prea dulce ceaiul meu. 

Au fost şi haine de hârtie. 
Foame, păduchi şi deteteu; 

A fost şi colectivizare, 

Canal şi deportaţi, deci GREU! 

A fost ce n-aş mai vrea să fie 
Pentru acest popor al meu. 
Munciţi cinstit! Prin hărnicie, 

O să ne-ajute Dumnezeu! 

O PUTERE DE- AŞ AVE A 



O putere de-aş avea. 

Uite ce n-aş face eu, 

Chiar de-ar fi condiţii certe 
Şi-ar promite să mă ierte, 
Mult-Prea-Bunul Dumnezeu: 

N-aş pune pleoapă pe pleoapă 
Fân’ n-ar curge pnn ţevi apă; 

N-aş pune mâncare -n gură 
Fân’ n-ar fi-n case căldură; 

Nici nu m-aş putea culca, 

Fană ce toţi n-ar avea 
Ce munci şi ce-mbrăca 
Şi - mai ales - ce mânca. 

Nu aş zâmbi niciodată 
Cât Ţara e poluată 
Cu gunoaie şi cu fum, 

Bişniţari, excroci şi scrum; 

Radiaţii, mincinoşi. 

Trădători şi puturoşi; 

Hoţi, corupţi, ape murdare, 

Imbecili şi dezbinare. 

Dar fiindcă n-am mei o putere, 

Pentru cei tari, mă rog mereu, mereu. 
Să poată face tot ce li se cere 
Pe placul tuturora şi al meu 
Iar de nu vor... Sâ-i bată Dumnezeu! 

DE SUB PIATRĂ FUNERARĂ 



Trag clopotele mamă, - a sărbătoare; 

Tu, aplecată pe mormântul meu. 

Te chinui să-mi aprinzi o lumânare; 

Mi-ai pus şi flori, şi plângi că-ţi este greu. 



Cu lacrimile tale, dragă mamă, 

Nu poţi spăla prea-multul lumii rău; 
Deşi nu vin când glasul tău mă cheamă. 
Aş vrea să crezi că nu-i mort fiul tău. 

Că veşnic va trăi în astă lume. 

Deşi el zace-ntr-un umil cavou. 

Va dăinui mereu, ca simplu nume, 
înscris citeţ pe-o cmce de erou. 

Mereu acest pământ va naşte fiare 
Şi vânzători de Ţară şi Popor, 

Vor omorî copii cu-ale lor gheare, 

Iar mamele îi vor jeli cu dor. 

Ridică-te şi mândră fii, deci, mamă, 
Căci fiul tău n-a pregetat la greu, 

Iar pe duşmani şi vânzători de Ţară 
în veci de veci i-o bate Dumnezeu! 




ŞTIM 



Am ştiut să rupem lanţuri 
Spre a supravieţui; 

Ştim cum să ne batem pruncii 
Şi duşmanii de vor fi. 

Pentru ca noi să fim noi 
S-au jertfit mii de eroi 
De-a lungul secolelor. 

Pentru scumpa noastră glie; 
Pentru ca urmaşii lor 
Să trăiască-n annonie 
Până-n vecii vecilor. 

Cei ce nu striveau nici muşte. 
Nu au ezitat să-mpuşte. 

Cu o aprigă mânie, 

Pe orice neam de pribeag 
Ce râvnea cu lăcomie 
La pământul nostru drag. 

Popii lepădau veşminte 
Şi puneau mâna pe flinte 
Căci mai sfânt ca cele sfinte, 

E pământul cu morminte 
Ce păstrează oseminte 
De copil şi de moşneag. 

De străbun şi de părinte 
Sau de frate drag. 

Ştim cum trebui să muncim. 
Ştim cum trebui să zâmbim. 
Bine ştim cinstiţi să fim. 

Ştim eroii să-i slăvim. 

Ştim duşmanii să-i zdrobim. 
Ştim şi hora să-nvârtim, 
Bum români noi ştim să fim. 
Ştim, ştim, ştim! 



Ştim cum să ne iubim glia 
Respectăm mult omenia; 
îi detestăm pe tirani; 

Ştim să apărăm moşia 
Dată de daci şi romani. 

Ştim să înfruntăm duşmani! 

Ştim cum să facem soarta; 
Drepţi şi demni noi ştim să fim. 
Ştim să preţuim mult pacea 
Căci ne place să trăim. 

Ştim, ştim, ştim! 

AICI 



Fiindcă aici m-am născut 
Şi de-aici îmi vine neamul, 
îmi iubesc - ca şi strămoşii - 
Glia, cerul, apa, ramul... 

Iubesc Dunărea, Carpaţii, 
îmi iubesc părinţii, fraţii 
Şi întregul meu popor, 

Brav, cinstit şi muncitor. 

Aceasta este Ţara mea 
Şi alta-n lume nu-mi doresc; 
Sunt mândru că-s născut în ea 
Şi-aicea vreau să o sfârşesc! 

DOAMNE, CU CE TI- AM GREŞIT? 



Doamne, cu ce ţi-am greşit 
De-aşa rău ne-ai pedepsit? 
Pe Nicu l-ai ciuruit. 

Pe Emil l-ai golănit. 

Pe Ciorbea ni l-ai acrit. 

Pe Verdeţ l-ai înroşit. 
Mohora e Mohorât, 

Pe Mihai l-ai bâlbâit. 

Iar pe alţii i-ai tâmpit, 
Aşa-ncât au consimţit 
Să vândă străinilor 
Moşia străbunilor 
Pe Insula Şerpilor, 

Bată-i boala bolilor! 

Dă-ne Doamne, ce-am avut 
Iar pe cei ce ne-au vândut, 
Trimite-i lui Belzebut 
Ca să îi înece-n Prut 
Şi să facă din ei pod 
Pentru întregul norod. 

Să îi calce în picioare 
Generaţii viitoare 
Din stirpea românilor 
Până-n vecii vecilor! 

MOŞUJE 



Eu am scris o poezie 
Despre moşul meu, Ilie, 
Şi-am trimis-o la ziar 
Să o bage la tipar; 

Dar, dacă n-o fi să fie 
Să apară pe hârtie, 

Tot îmi pare bine mie 
Că-i place lui moş Ilie. 

în numita poezie 
Spuneam despre moş Ilie 
Tot ce lumea bună ştie; 

Că poartă pălărie, 

Că e om de omenie, 

Cum a mâncat pâme-amară. 
Cum a luptat pentru Ţară... 
Dar am spus şi un secret; 
Moş Ilie e poet! 

El nu scrie pe hârtie 
Ci scrie doar pe câmpie. 

Ca iobag, a scris cu plugul; 
Ca ostaş, a scris cu plumbul, 
Iar acum, de când stăpân e. 
Scrie Ţării, doar cu grâne. 

CÂTEVA POVEŞTI 




POVESTEA ROMÂNILOR 



Se zice c-a fost odată. 

Hăt, în vremea-ndepărtată. 
Un moşneag ce-avea o fată 
Prea harnică, prea curată. 
Prea frumoasă, prea-ntrebată 
De feciori din lumea toată. 
Mai frumoasă ca natura; 
îngerii i-au dat figura. 
Patruzeci de sfinţi, statura, 
lai' de caracterul său. 

S-a ocupat Dumnezeu. 

Avea ochii cum e mura; 
Părul lung şi mică gura; 

Ca omătu-i era faţa; 

Obrazul, să-l tai cu aţa; 
Dinţii, ca mărgelele. 

Sânii ca gutuile, 

Mijlocelul subţirel 
Şi piciorul mititel; 

Potrivită de statură 
Şi cu vorbă dulce-n gură. 
Şi-avea fata trai curat 
Lângă tatăl său, in sat. 

Până când un împărat. 

Foarte lacom şi bogat. 
Despre fată a aflat 
Şi solie i-a-nmânat 
Să se ducă la palat. 

Dar fata a refuzat, 
împăratul, mâniat. 

Pe cal a încălecat 
Şi, de oaste-nconjurat. 

S-a dus acolo în sat 
Şi la moş i-a ordonat 
Să îi dea fata, pe daf ! 

Moşul a îngenunchiat 
Şi mult l-a rugat 
Pe cel împărat 
Putred de bogat 
Să îi lase fata-n sat. 

Crudul împărat, 

Nu s-a-nduplecat; 

Bani i-a aruncat 
Moşului, pe dat 
Şi, aşa, forţat. 

Fata a luat 
Şi a şi plecat 
Spre a lui palat. 

S-o facă mireasă 
Şi împărăteasă. 

Moşului, de supărare, 

Nu-i mai trebuia mâncare; 

Cât era ziua de mare, 

Plângea-n drum, plângea-n cărare 
Şi nu-şi găsea alinare 
Tot spunând la fiecare 
De durerea iui cea mare. 

Cum plângea moşul aşa. 

Cerul se întuneca, 

Codrul se învolbura. 

Pământul se clătina. 

Şi Marea se tulbura. 

Iar din Mare îmi ieşea 
Un flăcău înalt, spătos. 

Foarte tânăr şi-arătos; 

Era însuşi F ăt-Frumos . 

El, salută respectuos, 

Se-aşează lângă moş, jos 
Şi îi mângâie duios 
Cu vorbe alese 
De moş înţelese. 

Cu vorbe curate 
Tare cumpătate. 

Şi-au stat, moşul cel bărbos, 
Cu voinicul Făt-Frumos, 
Patru zile lungi de vară. 

De cu zori şi până-n seara 

Şi s-au tot gândit 

Şi au plănuit 

Cum să procedeze 

Ca să libereze 

Fata bună-a moşului 

Din casa-mpăratului. 

Dac-au chibzuit. 

Cu cale-au găsit 
Să meargă prin sate 
Şi s-adune, frate. 

Flăcăi laţi în spate 
Pentru a se bate 
Şi să biruiască 
Oastea-mpărătească. 

Şi s-au strâns flăcăi 
De prin munţi şi văi 
Tari ca nişte lei 
Şi cu pumnii grei. 

Cum se adunară. 

Cu toţii jurară 

Lui Făt-Frumos credinţă 

Pan' la biruinţă. 

După ce-au jurat, 

Ei s-au apucat 
Şi s-au ospătat 
Cu-o sută de boi. 

Cu-o mie de oi. 

Cu mii de vedre de vin 
în care au pus pelin 
Şi cu miere de albine 
Tot ca să le fie bine. 

Şi în zori de zi, de vară. 

Toţi cu apă se spălară: 

Cu apă de izvor 
Să lupte cu spor 
Cu apă de ploaie 
Ca să nu se înmoaie, 

Cu apă neîncepută 
Ca să fie tari în luptă. 

Şi, după ce s-au spălat. 
Pe cai au încălecat 
Armele au ridicat. 

Şi-au înconjurat 
Oastea-mpărătească 
Vrând s-o biruiască. 

Ei veneau puhoi. 

Cu părul vâlvoi. 
Coborând tot câte doi 
Oşteni, în noroi. 

Şi-au luptat aşa. 

Fără a mânca 
Şi tară a bea, 

Cât a fost ziua de lungă 
Şi-abia au putut s-ajungă 
Chiar la împărat 
Pe care l-au luat 
Şi l-au judecat, 

Apoi l-au tăiat 
C-adunase în palat, 

An de an, şi sat de sat. 
Ţinând sub lăcat. 

Prea multe fecioare. 

Care mai de care 
Tot mai inimoase 
Şi tot mai frumoase. 
Şi-aşa s-a-ntâmplat 
Că s-a măritat 
Fata celui moş 
Chiar cu Făt-Frumos 
Şi flăcăii iară 
Toţi se însurară 
Cu câte o fată 
De cea liberată; 

Şi-au făcut pe dată, 
Nuntă prea bogată 
Şi prea minunată. 

Şi s-au tot nuntit 
Şi s-au veselit 
Toţi, cât au poftit; 

Ei fiind stăpâni 
Cu puterea-n mâini 
Peste Ţara lor. 

Ţara munţilor 
Şi-a câmpiilor; 

Ţara codrilor 
Şi a grânelor. 

Şi spun cei bătrâni 
Că aceşti stăpâni 
Cu puterea-n mâini. 
S-au numit ROMÂNI 
Şi mai povestesc 
Că şi-acum trăiesc 
Şi-aşa se numesc! 

POVESTE NAIVĂ (ŞI PARŞIVĂ) 



Vacă cu lapte, 

Trei fete mari 
Şi două capre 
(Cu ochelari) 

Avea odată. 

La noi în sat, 

O gospodină 
Fără bărbat. 

La altă casă 
De prin vecini - 
Nu aveau vacă - 
Ţineau găini. 

Stăpânul casei, 

(Cu un picior). 

Tot două capre 
Şi un fecior. 

De-un timp nu face 
Vaca viţel. 

Găini nu ouă. 
Capre... la fel! 
Nopţile pierde 
Acel băiat 
Iar cele fete. 

S-au îngrăşat... 



La prima casă. 

Cu toţii văzură. 
Cele trei fete 
Trei prunci făcură; 
Iar la a doua. 

S-a însurat 
Fiul, cu-o fată, 
Dintr-un alt sat. 

POVESTE DURĂ (CU-N GAROI ŞI-O RAPANDULĂ) 

A fost odată un garoi 
Cataroi, 

Care avea un cotoi 
Barei, 

Ce se bumbăcea cu-n bibiloi 
Hăndrăloi; 

Dar să vezi harababură: 

A apărut o maură 
Ceampaură, 

Cu chip naşparliu 
Şi şmangliu, 

De l-a trombonit pe garoi, 

Până s-au unit amândoi. 

Iar pe cotoi 
Şi pe bibiloi. 

Atât i-au oropsit 
Până s-au uşehit 
Rămânând numai ei doi: 

O maură şi-un garoi, 

Care au dus un trai fericit 
Până au murit 
Şi povestea s-a sfârşit. 

Notă: Orişice asemănare 

Cu personaje reale, 

Nu este chiar întâmplătoare. 



ÎN JURASIC 

într-o zi, pe un coclaur, 
Se-ntâini un brontozaur 
Mahmur, 

Cu un dinozaur 
Sur; 

Şi s-au pupat, desigur, 

E sigur 

Igur 

Gur 

Ur 

R. 

POVESTEA LORDULUI JOHN 



Trecând lordul John pe-acasă, 
A aflat că nu-1 mai lasă, 
Mă-sa, la război s-omoare. 
Fiindcă trebui să se-nsoare 
Cu-o prinţesă care are 
Numai puţin până moare 
Şi-o avere foarte mare. 

Hai că-i tare! 



POVESTEA CAMPIONILOR 

Din satul nostru au plecat 
Mulţi campioni, în lung şi-n lat 
Şi-o lume au îngenunchiat. 



Când vin pe-acasă, câte-odaf 
Pe rând, sau laolaltă-i bat. 

Căci eu sunt cel mai tare-n sat. 

Niciunul asta n-a uitat 
Fiindcă eu nu î-am lăsat... 
Când vin în sat, pe toţi îl bat! 

ANOTIMPURI 




PRIMĂVARA 



Primăvara împuşcă văzduhul 
Cu 

Ploaie de lăstuni în frac 
Şi 

Cuci orfani, care-şi strigă identitatea 
în 

Disperarea florilor lovite de brumă 
Iar 



Verdeaţa inundă câmpii şi păduri 
Ca 

O mare strivită de ţărmul stâncos. 



VARA 

Vara cu poala toridă în brâu. 

Cu zâmbete dulci, struneşte în frâu, 
Pe falnicul Soare cu ochiul de faur. 
Ce soarbe agale apa din râu 
Şi plouă cu raze de aur 
Culoare în lanul de grâu. 



TOAMNA 

Miroase a veştedă vară trecută. 
Toamna aruncă rugină în vii. 
Nordul ne-anunţă o toamnă temută; 
E timp de beţie şi de elegii. 

AUTUMNALĂ 

(Acrostih) 



Se lasă iar timpul a vară trecută. 

Este mai harnică seara, acum, 

Ploi reci, pe glie, plâng în valută 
Tânjind anotimpul postum. 

E prima zvâcnire a toamnei, la cramă. 
Mustită în boabele vechilor vii. 
Brumată cu gust usturat de pastrama 
Răscoaptă prin cele afumătoni. 
începe să bată un vânt dinspre iarnă; 

E vreme propice pentru elegii. 



BACOVIANĂ 

(Acrostih) 

Bronz topit, plumb şi aramă. 
Rugină de timp, culori, 

Uliţă pustie, cramă, 

Must ce-nţeapă. ploi, viori. 
Arături, saci, grele care. 

Rare păsări, nori, scaieţi. 
Efemer dor de plecare, 

Loc de toamnă şi tristeţi. 



IARNA 

Iama nu e jucărie; 
Vremea-i foarte rea 
Şi-a-nceput - fir-ar să fie! - 
Doar cu-n hilg de nea... 

CÂNTECE APROAPE POPULARE 




FOAIE VERDE IASOMIE 



Foaie verde iasomie, 
Dar-a r Dumnezeu să vie 
Ordin de la Primărie, 
Ordin de la Primărie: 

Cel ce poartă pălărie, 
Trei femei poate să ţie. 



Măi tată, măi. 
Ordinul de-ar apărea, 
Trei pălării aş purta, 
Băgate una-n alta; 
Nouă femei aş ţinea. 
Nouă femei aş ţinea. 



Măi tată, măi, 

Nouă femei de-aş avea, 
Le-aş iubi săptămâna. 
Sâmbăta liber le-aş da 
Şi m-aş duce la mândra 
Până luni dimineaţa. 
Până luni dimineaţa . 

Măi tată, măi, 

Dar ordinul întârzie; 

O dau naibii pălărie! 
Vmo-ncoat dragă Mărie 
Să-mi fii numai tu soţie 
Cât o fi viaţa să-mi fie 
Cât o fi viaţa să-mi fie. 

haimAndro 



Hai mândre să vedem ce-i 
Sub frunza crudă de tei 
Şi în iarba înverzită. 

La fântâna părăsită. 

Hai mândro, hai una, două, 
Să vezi pasărea pe ouă 
Şi, de sus să vezi cum plouă. 

Hai mândre să ne iubim, 
Iarba să o pătulim. 

Pasărea s-o jumulim 
Şi fântâna s-o sleim . 

Hai mândro, hai una, două. 
Să vezi pasărea pe ouă 
Şi cu flori să vezi cum plouă. 

Sub frunza teiului crud, 

Hai mândruţe, hai! 

Tu să suspini, eu s-asud; 

Hai, de ce mai stai? 



CÂNTECUL NEVESTEI 



Nevasta care-i frumoasă. 
Nici nu spală, nici nu coasă, 
Nici nu mătură prin casă, 
Dar ţi-e dragă că-i frumoasă. 

Nevasta care-i urâtă, 

Seara-i obosită frântă, 

C-a muncit o zi întreagă 
Şi tot nu îţi este dragă. 

SUB MESTEACĂNUL TRĂSNIT 



Sub mesteacănul trăsnit 
Trei frumoase am iubit 
Şi-o urâtă aş iubi, 

Fncă mi-e că ne-o trăsni. 



De-ar tuna şi-ar fulgera, 
Cu-o frumoasă m-aş culca; 
Cu urâta n-aş risca 
Chiar dac-aş şti c-ar avea 
Paratrăsnet după ea. 

Când tună şi când trăsneşte. 
Frumoasa te veseleşte 
Şi Dumnezeu te fereşte 
Iar urâta te-ngrozeşte 
Şi fulgerul te plesneşte. 



ÎNTRE RĂSĂRIT ŞI-APUS 

între răsărit şi-apus, 

Nici o vorbă nu a spus. 
între-apus şi răsărit, 

A dormit şi-a sforăit. 

Iar, atunci când s-a trezit, 

A zis că s-a plictisit 
Şi in-a părăsit. 



CA LA PODUL DIN VASLUI 

Foaie verde-a bobului. 

Bate creasta dealului 
Sabia boierului 
Şi ghioaga răzeşului. 

Ca la podul din Vaslui, 

Să nu-i placă turcului. 

Să-l ia mama dracului! 

Ca la podul din Vaslui, 

Turcul dracului 
Şi cu mama lui! 

EPIGRAME 




Unui adjunct 

Ani venit să-i fae ofrandă 
Fostului meu şef - defunctul - 
Dar mi s-a strigat din strană: 
Iau eu tot, că sunt adjunctul! 



Unui şef de birou 



Fiindcă are-n stăpânire 
Trei creioane şi-un stilou. 
Minus multă pregătire, 

A fost uns şef de birou. 



Unui chefliu 



Vrând să-l imiţi pe Diogene, 
Ceteşti şi ţoi şi damigene 
Şi te culci lângă butoi 
Dar după ce bei cât doi. 



Unui aviator distrat 

Cu-avionul, faci furori 
Urci în slăvi şi te cobon 
însă îţi uiţi uneori 
Capul printre non. 



Unui leneş 

- El e cel mai puturos: 

Toată ziua şade jos! 

- Minte! Zise cel vizat, 

Eu chiar azi in-am parfumat! 

Mâncătorilor mei 



Puţini mai sunt din cei ce nu ştiu încă 
Faptul că nu chiai tot ce zboară se mănâncă 
Dar mulţi sunt cei ce nu întâia oară. 
Mănâncă mult din multul ce nu zboară. 



Unuia care greşeşte mereu 

- Greşesc şi eu, precum greşeşte fiecare; 
Cum zice şi latinul: “Humanum est errareC 

- în fîne-i omeneşte ca şi tu să greşeşti 

Da-i mult mai omeneşte ca bine să munceşti! 



Unui neisprăvit 

In faţa celui de ispravă. 
Cu respect mă plec. 

Iar din faţa ta, cu scârbă. 
Mă întorc şi plec. 



Unui vânător 

Zici că ai vânat un lup, 

Două raţe şi-un răţoi; 

Dar nu spui cam în cât timp; 
în trei ani sau nurna-n doi? 



Unor “deştepţi” 

Au auzit, mai înainte, 

Că în fosfor ar fi minte. 
Şi-au mâncat superfosfaţi 
Să devină învăţaţi. 

Uniri somnoros 



- Anul trecut, cum ai muncit*? 

- Mai mult am dormit; 

Dar promit ca-n anul care vine. 
Să dorm mult mai bine. 



Unor chiulangii 

- Să spună el cum munceam ! 

- Mai mult ne făceam. 

- Şi cum vă plăteau? 

- Mai mult se făceau. 



Unui viticultor 



- Ce şcoli ai terminat, bădiţă? 

- Am terminat şcoala de viţă. 

- Nu stai prea bine cu cultura ! 

- Ba-mi place, bre, viticultura. 



Unui meteorolog 



- Ce ţi-ai propus să faci in Noul An? 

- Să dau prognoze eronate, peste plan. 



Unuia ce se ocupă cu irigaţiile 

- Ce recolte-aţi estimat 
Pe terenul irigat? 

- Record de recoltă nouă. 

Dacă plouă. 

Soţiei unui judecător 

Chiar de greşesc, câte odată. 
Eu pot spune tuturor 
Că-s femeie judecată: 

Am bărbat judecător. 



Unui vegetarian 

S-a-nsurat cu-o poamă bună. 
Cu copil din flori, de-un an; 
Lumea a-nceput să spună 
Că e vegetarian. 



Unui copist 

Eu nu ştiu cum poţi să ţii 
La aşa monotonii: 

La servici faci numai copii 
Şi acasă, tot copii. 



Unui politician 

în viaţa politică - 
Zice el - sunt un mic rob; 
Şi nimeni nu-1 critică 
Fundcă-aşa e: un microb! 



Despre vin 



Vinurile - zice moşul - 
Sunt atuuri a puterii; 

Vinul alb sau vinul roşu. 

Vin negru sau... vin minerii! 

Unui cuplu 



S-au unit şi-au făcut casă, 
Un deştept cu o frumoasă 
Şi-au făcut copil cuminte: 
Ca el la chip, ca ea la minte. 



Rebusiştilor craioveni 

Prin Craiova, pe la voi. 
Găsim rebusişti de soi; 

Mai în urmă cu mulţi am. 
Se găseau aici şi hani. 



Unor fete 

Ştim că-n luna lui august, 
Toate poamele au gust: 
Tomatele gust de toamnă 
Şi fetele gust de doamnă. 



Unui beţiv naiv 

A băut cam mult alcool 
Ce la cap i s-a urcat - 
Căci acolo a aflat 
Locul cel mai gol. 



Porturi şi porturi 

- Dragă, în subsidiar, 

Ador portul popular. 

- Ne potrivim, zice Tanţa, 
Eu ador Portul Constanţa. 

Unui îndrăgostit 

Sunt în stare de orice. 
Draga mea. 

Pentru tine îmi dau viaţa... 
Alteia. 



Unor bilingvişti 

Foaie verde şi-o harghita. 
Am căzut într-o ispită: 
Mâneai brânză covăsnită 
Şi am dat în biiingvită. 



Unui cuplu 



Un băiat şi cu o fată, 
Potrivire nesperată: 
El e pilit, 

Ea, epilată. 




PARADOKISME 




VERDE DE PARIS 



Foaie verde de Pans, 

Vă repet ce n-am mai zis: 
Un analfabet a scris: 
“Ce-i permis, e interzis !” 



ASTĂ IARNĂ 

Astă iarnă, -n plină vară. 
Batea vânt de primăvară, 
într-o toamnă ca afară. 
Rece, dar caniculară. 



BOMBA 

O bombă iar a explodat - 
A doua oară - 
Şi va mai exploda odat’ 
Şi-a en - a oară. 



LA EXAMEN 

Iată întrebările: 

- Unde sfârşesc zările? 

De ce nu e dulce sarea? 
Şi-n ce parte curge Marea? 

FABULE 




OMUL ŞI POMUL 



Vrând să rupă-un copăcel 
Să-şi facă-o nuia din el ? 

Un om, uimit, se pomeneşte 
Cu copăcelul că-i vorbeşte: 

- Au rupt din mine mşte oi 
Şi nişte capre şi doi boi; 

Dac-am scăpat de ei - văd bme - 
Nu am să pot acum scăpa de tine... 
Am şi eu viaţă, ca şi voi. 

Şi-aş vrea şi eu să mai trăiesc, 
Umbră să fac şi să rodesc. 

Bătrân fiind, v-aş putea da 
Lemne de foc sau cherestea. 

Dar, rupe-mă, dacă aşa îţi place, 
Căci m-au mai rapt şi alte dobitoace. 

- N-am să te rup căci sunt superior; 
Am să te tai frumos, cu un topor. 



MORALA: 

Copacul are noroc: 

Omul nu e dobitoc! 

PARA-I PARĂ 

Pe-un măr, s-a supărat o pară, 

Foc şi pară! 

Fiindcă mărul o compară - 
Fără să-l poată para - 
Cu una ce se vinde pe-o para 
Când preţui ei, mereu 1-0 cifră pară. 

FAPTE 



Fapta bună, niciodată 
Nu e observată 
Şi nici lăudată; 

Insă, fapta rea. 
Repede se va vedea 
Şi toţi te vor cntiea. 



PE- UL ŞI O -IJL 

Un Pe- u, zice despre O- u: 

- Sărăcuţ vecin am eu; 

E uun nul, e un zer ou! 

- Ba, eu nu sunt sărăcuţ; 
Fiind O- u, am un bănuţ! 



CU ŞI FĂRĂ NOROC 

Un cerşetor care primea folos. 

Din când în când, câte-un bacşiş. 

Şi mult mai des, câte-o sudalmă, 

Se dădea-n afiş 

Ca un om foarte norocos 

Fiindcă avea o aluniţă-n palmă. 

Un bogătaş la care nu-ndrăznea 

Nimeni să-i arunce vreo sudalmă, 

Deseori se plângea 

Că afacerile-i merg prost 

Şi zicea că viaţa n-are rost 

Când nu te naşti cu-o alumţă-n palmă. 

MOARTEA CIORII 



Astăzi - nu ştiu pentru-a câta oară - 
A poposit, pe gardul meu, o cioară 
Demodată 

Şi mult prea-ntunecată 
Spre a fi confundată 
Cu-n porumbel, 

Oricât de negru ar fi el. 

Vecinul meu 
(Vânător 
Şi bun ochitor) 

A îndreptat arma spre ea. 

Eu, 

Pentru a o salva, 

Am început să-l mint (Mea culpa) 
Zicând că nu-i cioară 
Ci-i o specie rară 
De cuc; 

Dar ea. 

Pentru a infirma 
Declaraţia mea, 

A zburat într-un nuc 
Şi a început a cânta 
Pe limba sa 
(Mai binezis cârâia). 

A urmat o împuşcătură 
Şi cioara, cea neagră ca o mură, 

A fost adusă la tăcere. 

MORALA: 

Pasărea pe limba ei piere. 

PUŞCA ŞI BALONUL 

întrecerea era aşa: 

Puşca tot pocnea 
Şi balonul se tot umfla. 
Terminând muniţia. 

Puşca zice: Nu mai pot! 

Iar balonul zice: Ba 
Eu mai... poc! 



FABULĂ REBUSISTĂ 

Povestea nu-i lungă: 

Domnul Rebutache 
Voia să ajungă 
Precum Rebusache. 

Şi s-a exprimat 
EL, anagramat. 

Dar n-a debutat 
Fiind agramat. 

MORALA: 

Mai avea de învăţat. 



DIVORŢ 

- Divorţez de vaca asta 
Că-i proastă de rage, zău! 

- Poţi să divorţezi; năpasta 
Este că eşti bou! 



LAMPA ŞI RADIOUL 

O lampă de noptieră 
Despre un radio, mititel: 

- Asta e o hahaleră. 

Numai vorba e de el! 

BARZA ŞI FRĂŢIORUL 

- Mamă, când mi-aduce barza 
Frăţior, zice Răducu? 

- Ai răbdare, zice mama; 

Mai întâi, să vină cucul. 

ÎN ZĂVOI 

Zice mielul către oaie: 

- Mie-mi place în zăvoaie. 

O căţea, lingându-şi plozii: 

- Şi mie îmi plac zăvozii! 



OMUL ŞI ANIMALELE 

Câinele te adoră 
Pisica te ignoră. 

Măgarul ţi-e rival 
Iar porcul... ţi-e egal! 



NITUL ŞI ŞURUBUL 

Supărarea nitului 
Asupra şurubului: 

- Ăsta face şi desface; 

E nehotărât. Nu-mi place! 



SCOICA ŞI UN CRUSTACEU 

Cmstaceul către scoică: 

- Dragă, îţi urez noroc. 

Cât trăieşti, iar după moarte, 
îţi doresc să-ajungi ghioc. 

NĂDRAGUL ŞI IŢARII 

Nădragul către iţar: 

- Aşadar, 

Indispensabil de eşti, 

De ce te mai izmeneşti? 

BLESTEME 




BLESTEMUL UNUI PACIENT 



De-ti vine pacientul, rugându-te frumos, 

Să îl consulţi, că-1 roade durerea pan’ la os. 

Iar tu aştepţi atenţii, te porţi simandicos, 
Blestemul să te-ajungă! Citeşte deci, mai jos: 

Să pici bolnav de icter sau de schizofrenie, 

Sau - cel puţin - să dai în hipermetropiei 
Te blestem să te doară, de zeci de ori pe an, 
Muşchiul stemocleidomastoidian! 

Să ţi se deregleze talamusul în cap; 

Să-ţi treacă doar de-ţi dă reţetă Esculap. 

O soră medicală să-ţi toame-n cupă vin 
Dar până-1 duci la gură, transforme-se-n venin! 
Să ai mâncări alese, dar toate fără gust; 

Când dormi, să te visezi în patul lui Procust! 
Să-ţi cânte insistent, un greier la ureche, 
Aceeaşi melodie: săracă, tristă, veche... 

Iar când o fi şi-o fi, de te-o-nghiţi pământul, 
Să-ţi ţină de urât trei ciori, o stea şi vântul! 

ALINIEREA PLANETELOR 



- Măi băiete. 

Ai aflat 

Că azi s-au aliniat 
Mai multe planete? 

- Dar când eu mă aliniam. 

Mă culcam. 

Mă sculam, 

Mărşăluiam, 

Alergam, 

Atacam 
Şi luptam 
Cu Bau-Bau, 

Ele unde erau? 

ILUSTRATĂ DIN CONCEDIU 

La Babele din Bucegi, 
în vacanţă, merg moşnegi; 

Tot în vacanţă, tataia. 

Se va duce la Mamaia, 

Numai eu, în vremea asta, 

Cu copiii, cu nevasta 
Şi cu soacra - implicit - 
Azi, pe Tâmpa am sosit. 

(Cred că aţi ghicit cum sunt.) 

PUTEREA EXEMPLULUI 

Unu-şi bătea soţia. 

Vin eu, cu opinia: 

- Bă, de ce o baţi aşa? 

- Asta este treaba mea? 

Bate-o şi tu pe a ta 

Şi eu, zău, nu m-oi băga. 

Şi-am făcut exact aşa; 

Ba-ntrecut-am cu ceva: 

Am dat şi în soacră-mea! 

PASTILATE 




SUSPANS 

- întâi, mi-au pus în spate, 

O greutate 

Şi nişte cauciucuri Ia picioare 
Şi-apoi m-au aruncat în mare. 
Premeditat, 

- Şi ai scăpat? 

- Precum se vede ! 

- Aproape că nu-mi vine -a crede; 
Oricum, eşti nemaipomenit ! 

Aşa ceva, eu n-am mai întâlnit; 

Aş zice chiar că eşti nemuritor! 

- Ba nu. Eu sunt... scafandru amator. 



ÎNVIE 

La umbra nucului din via 
Romanţelor de mai demult, 
Stau dus cu gândul la Maria, 
Regina unui vis incult. 



TESTAMENT 

Vrei ca odraslei tale, dreptatea să îi placă? 

Pune-i pe un perete, pe ai lui Kipling “DacăV 
Iar de-i doreşti, prin lume, cu fruntea sus să treacă. 
Pe alt perete pune-i Vamalis; “Antidacă”. 



TEIUL, 

împodobit cu flori, de nobili zei, 
împrăştie mireasmă-un falnic tei. 

Pe care-o preţuiesc atât, că-mi pare rău 
Că n-o pot integra în poemul meu. 

URARE 



Din bogatul univers. 

Ani cules săracu-mi vers 
Şi ţi-1 dărui - fără fală - 
Ca pe-o floare ericală. 

Azi, în prima zi de mai. 
Iţi doresc să ai când n-ai. 



IRONIE 

Dintr-o serie întreagă de motive, 
Mă abţin să folosesc diminutive. 
De aceea vă compar, pe amândoi. 
Cu doi cioroi! 



HOTĂRÂRE 



Tu rm-ai spart inima-n cioburi 
Că am avut capul sec. 

Dar nu mai înghit cu noduri: 
îmi iau cioburile şi plec ! 



MĂRŢIŞOR 

Simbol al timpului trecut 
Şi-al primăverii care vine, 
şi-ai faptului că mă gândesc 
Adeseori şi rar la tine. 

CREIONĂRI FĂCUTE CU PIXUL 




• Am o mulţinie de defecte şi doar o singură calitate: ştiu să-mi controlez 
defectele. 

• Degeaba ştii ce şi cum, dacă nu ştii când. 

• Nu mi-e frică de examen. Mi-e fiică de examinator. 

• Societatea este condusă de cei de pe locul întâi. Cei de pe locul doi îi ţin în 
spate pe cei de pe loculîntâi, iar cei de pe locul trei constituie un balast care, din 
când în când, este aruncat pentru ca societatea să se înalţe. 

• Oamenii sunt de două feluri: cei care cred că sunt de două feluri şi cei care nu 
cred. 

• Animalele n-au ruşine fiindcă nu fac nimic de care să le fie ruşine. 

• Unul trăgea nădejde, unul trăgea să moară, iar altul trăgea în ei. 

• Scuza este un nod făcut unei aţe care urmează să fie trecută prin ac. 

• Dacă în cimitir plânsul nu este interzis, cum poate fi interzis cântatul în 
cârciumă? 



• Era întuneric de-ţi băgai degetele în ochi şi nu puteai să le mai scoţi. 

• Una e să te simţi iubit, şi alta e să te simţi util. Aceste noţiuni nu trebuiesc 
confundate. 

• Dezordinea estetică este o ordine descompusă. 

• Când te mănâncă în cap, nu te scarpină în altă parte. 

• Când urăşti un om, urăşti pe toată lumea care nu-1 urăşte. 

• Ultima dorinţă a condamnatului la moarte a fost să i se dea o ţigară. Din acel 
moment, a devenit fumător pentru toată viaţa. 

• Dacă două semne cu intenţii pozitive duc la un rezultat pozitiv (+ şi x), este 
destul un semn negativ (-) pentru a anula totul. 

Ex: 2 + 2- 4, 2x2 = 4 iar 2-2 = 0. 

• Proza este muzică lăutărească, versurile clasice muzică simfonică, iar versurile 
albe, muzică de Jazz. 

• Puterea prostului nu poate fi constructivă. 

• Nu-i greu să devii milionar peste noapte, e greu să nimereşti noaptea în care 
poţi deveni milionar. 

• Când ai o pâine subsuoară, nu ridica mâna asupra celui care ţi-a dat-o: că o 
pierzi. 

• Şarpele, dacă ar merge drept şi nu în serpentine, ar câştiga mult timp, cu care 
n-ar avea ce face. 

• Femeia, cu cât se ţine mai mândră, cu atât este mai umilită, după ce cedează. 

• Minerii îşi scuipă sănătatea în subteran, iar nevestele lor le scuipă onoarea la 
suprafaţă. 

• Sunetul muzicii este mult mai frumos decât se aude. 

• Sfaturile, ca şi tâmpeniile, sunt gratuite. 

• Cei ce nu iubesc sunetele stridente, sunt rugaţi să fluiere. 

• Nu lega o prietenie, până ce nu dezlegi o duşmănie. 

• Ceasul nu sună niciodată ocupat. 

• I-a spus atâtea vorbe dulci, încât a îmbolnăvit-o de diabet. 

• El mi-a bătut obrazul cu degetul, iar eu, cu pumnul. 

• Unii ies din încurcătură cu capul, iar alţii cu picioarele... înainte. 

• Nu te lua după iepure, atâta timp cât nu poţi întrece melcul. 

• Prostia nu-i impozabilă. Dacă ar fi, am scăpa ţara de criza economică. 

• Frica de moarte poate fi învinsă, dar moartea de frică, nu! 

• Dacă portocalele n-ar avea miezul atât de bun, ar avea coaja foarte scumpă. 

• Câinele este prietenul omului, nu omul al câinelui. 

• Am pornit căsnicia de la lingură şi furculiţă, iar acum am ajuns la cuţite. 

• Recunosc: sunt puternic şi nu mi-e ruşine. 

• Eu nu-mi port trupul prin biserici, ci biserici port în trup. 

• Unii nu ştiu absolut nimic. Nici măcar faptul că nu ştiu. 

• Dacă ştii mai mult ca prostul, acesta te crede nebun. 

• Iepurele născut în bârlogul lupului, tot iepure se va numi. 

• Umilul cerşetor a devenit întâi obraznic, apoi ameninţător. 

• Toţi îşi doresc viaţă lungă. Eu îmi doresc moarte uşoară. 

• Lipsa de caracter nu se compensează prin lipsă de bun simţ. 

• Fereşte-te de cel ce te pupă unde nu te-a putut lovi. 

• Eu scriu pentru oameni, nu împotriva lor. 

• Secretul cucerim unei femei: citeşte-i gândurile şi, apoi, înscrie-te în ele. 

• Nu mi-e frică de vitejii din faţă, ci de laşii din spate. 

• Atâta e de împuţit, că pare a fi făcut cu o gaură mai jos. 

• Până la 30 de am, să nu treacă nici o zi fără să înveţi ceva, iar după 30 de ani 
să nu treacă nici o zi tară să produci ceva. 

• Dacă singura oaie neagră din turmă se vopseşte în alb, nu-i de condamnat. 

• Născut la 7 luni şi în marţ®. îi mai trebuie o linie să fie partida (de bingo) 
gata. 

• Omul ar trebui să fie zburător. Nu merită să calce în picioare frumuseţile 
pământului. 

• Sforăia atât de tare, încât nu putea să doarmă din cauza zgomotului pe care- 
1 producea. 

• Numele scris pe hârtia unei cărţi poate trăi mai mult decât cel scris pe marmura 
unui mormânt. 

• Mumifică-ţi gândurile în tuş tipografic şi îngroapă-le între coperţile unei 
capodopere. 

• Singura urmă trainică a trecerii noastre pe acest pământ nu rămâne imprimată 
în bronzul unei statui, ci în oţelul inoxidabil al gândurilor scnse. 

• Dacă n-am auzit pe rumeni zicând ‘Vreme deşteaptă’’ nu înseamnă că toată 
vremea e proastă. 

• Le-am făcut o pierdere pentru ca, recuperând-o, să le pot face o bucurie. 

• Orice haină stă bine dacă are pe cine sta. 

• De caracterul unui om îţi poţi da seama într-un minut, dar trebuie să treacă 
mult timp până vine acel minut. 

• Recunoşti că eşti învins prin felul în care nu vrei să recunoşti. 

• Onoarea de-a lupta cu tine m-ar dezonora. 

• îţi dau dreptate fiind convins că eşti convins că n-ai dreptate. 

• Ilegalul intrat în legalitate, judecă ilegalitatea. 

• îmi rezerv plăcerea de a nu-ti face plăcere. 

• Spune -mi cme te prezintă , ca să-ţi spun ce reprezinţi. 

• Cât ar fi de zgârcit chelul, nu-şi cumpără numai jumătate de piepten. 

• Bătrâneţea curbează liniile drepte. 

• în timp ce nimeni n-a văzut înger urât, eu am văzut drac frumos. 

• Din lapte dulce se face iaurt, dar din iaurt, lapte dulce, ba! 

• Cine nu ştie, să întrebe! Cme nu ştie, să răspundă! 

• Florile au acelaşi miros şi pentru oamenii răi. 

• Dragostea la prima vedere este economică. 

• Daltonistul nu are şansa să vadă cai verzi pe pereţi. 

• Dacă cineva nu-şi caută de treabă, să-şi caute de drum. 

• Sunt om şi am datona să realizez ceva plăcut, de aceea stau. 

• Oamenii au capacitatea de a uita şi de a se uita... unii la alţii. 

• In viaţă trebuie să înveţi şi ce-i folositor pentru alţii. 

■ Penele de cauciuc nu cresc în arborii de cauciuc. 

• Sufăr când văd femei frumoase, dar nu doresc să văd urâte. 

• Pisicii nu-i pasă ce părere au şoarecii despre ea. 

• Când vrei să faci ceva, găseşti mijloace, când nu, găseşti scuze. 

• Important este cât ştii nu de unde ştii şi de când ştii. 

• Mai bine un cui cu haină decât un dulap gol. 

• Inteligenţa se vede şi-n întuneric. 

• Aurul poate fi pierdut, dar valoarea lui, nu. 

• Preţuieşte ceasul după exactitate, nu după marcă. 

• E bine să ştii ce vrei dar şi cum se poate obţine. 

• Speranţe mari, pagube multe. 

• Cine stă la soare, face umbră. 

• Nu există om intr-atât de prost încât să nu poţi învăţa nimic de la el. 

• Au parcurs acelaşi drum în viaţă, numai că el a mers desculţ. 

• Florile de stil nu sunt melifere. 

• După formă, ariciul seamănă cu o minge, dar cine-i poate ignora ţepii? 

• Perechea câinelui-iup nu este căţeaua- vulpe. 

• Cu puţină bunăvoinţă, poţi obţine puţină îngăduinţă. 

• Marea prostie este că nu se poate măsura prostia. 

• Viaţa, fiind imaterială, nu-şi poate materializa echivalentul în nimic. 

• Nu mâncaţi firucte vii. Lăsaţi-le să se coacă şi să moară prin căderea din pom. 

• Drumurile vieţii nu se sfârşesc nici după moarte, atunci când ai luat-o pe un 
drum bun. 

• Câţi călători pun la îndoială competenţa mecanicului de tren? 

• Şi dacă toată lumea ar fi necinstită, merită să fii cinstit măcar de dragul excepţiei. 

• Nu dau dintele meu cariat pe unul de aur, atâta timp cât nu mă doare. Dacă mă 
doare, dau aur să scap de el. 

• Ţelul luptei pentru egalitate a fost atins: Ea este bărbat în casă, iar el, fată în 
casă. 

• Vrând să nu par bătrân, mi-am smuls firele de păr alb. Aşa am ajuns. . . chel. 

• Cine eşuează în tentativa de a se îmbogăţi, devine sărac şi curat. 

• Intre banii câştigaţi şi banii munciţi, e o deosebire sesizată numai de cei ce 
muncesc. 

• Orbul a nimerit Brăila, dar cum, numai însoţitorul lui ştie. 

• îmi place tăcerea peştelui, nu şi oasele lui. 

• Făcând două, trei, lucruri înţelepte, încep să ţi se ierte cele 100 de prostii. 
Făcând o singură prostie, cele 100 de lucruri bune ţi se vor uita. 

• Doi necunoscuţi au hotărât să iasă din anonimat şi... au făcut cunoştinţă. 

• A fost primit cu multă căldură. Până la urmă s-a ars. 

• Viaţa este plină de aspecte urâte care vin singure. Aspectele frumoase trebuie 
să ie creăm noi. 

• Găina, după ce face un ou, cotcodăceşte. Dacă ar oua după ce cotcodăceşte, 
aş face-o să cotcodăeească mai des. 

• Dacăiubirea este un izvor pe care-1 părăseşti după ce-ţi potoleşti setea, căsnicia 
este o fântână pe care o sapi în tinereţe spre a-ţi răcori arşiţele bătrâneţii. 

• Dacă s-ar retribui oamenii numai în raport cu inteligenţa, rata şomajului ar 
creşte vertiginos. 

• Şi dacă s-ar vinde inteligenţa, prostul n-ar avea cu ce s-o cumpere. 

• Cine ştie să piardă, ştie şi să câştige. 

• Decât să trăieşti bolnav, mai bine mon sănătos. 

• Dacă prostia ar ţine de foame, mulţi ar mun de sete. 

• Apa trece, pietrele rămân, fiindcă nu ştiu să curgă. 

• Cel ce rupe lanţuri, nu poate rupe relaţii. 

• Nimeni nu-ţi poate sta în cale, dacă mergi pe ocolite. 

• Iama face lupi, aşa cum vara fiice purici. 

• O femeie uşoară s-a căsătont cu-n om greu şi a ieşit o căsătone dezechilibrată. 

• Toate animalele năpârlesc, numai lupul îşi schimbă părul. 

• Bâzâitui unui ţânţar deranjează mai tare ca bubuitul unui tun. 

• Unii tac fiindcă nu pot vorbi, iar unii vorbesc numai ca să nu tacă. 

• Dacă întrebarea nu costă bani, cât m-ar costa să întreb de ce nu costă? 

• Decât iluzii deşarte, mai bine certe amintiri. 

• Când scârţâie căruţa, unge roţile, nu scirimba caii. 

• Unul dintre condamnaţi a fost favorizat. I s-a permis să-şi aleagă ştreangul. 
Ceilalţi condamnaţi au protestat vehement. 

• Cei care are nevoie de ajutor, sfaturile -i sunt inutile. 

• Acului, aţa îi rupe urechea. 



88 




• Mi-e fiică de şiretenia vulpii, nu de puricii ei. 

• Dacă nu te-ai îmbogăţit primind sfaturi, nici n-o să sărăceşti dând sfaturi. 

• Nu eşti în câştig dacă ai mulţi prieteni, ci dacă ai buni prieteni. 

• Verzei nu îi este frică de iepure, nici atunci când fierb în aceeaşi oală. 

• Cine bate cu pumnul în masă, nu are scaun la cap. 

• Ştie că este prost şi se autodepăşeşte, devenind din ce în ce mai prost. 

• Cultura este molipsitoare. Păcat că sunt atâţia imuni. 

• După o iarnă mâncată de lup, nu urmează o vară mâncată de vulpe. 

• Toamna, când am vrut să număr bobocii, am găsit un cârd de gâşte. 

• Fiindcă nu se face primăvară numai cu o floare, eu am făcut rost de un buchet. 

• El, pierzând vara, a intrat direct în toamnă. 

• Fă-ţi vara sanie, iama căruţă, iar primăvara, cumpără-ţi maşină. 

• Un pierde-vară a câştigat o toamnă de detenţie. 

• După einzeci de primăveri, încep să apară primele semne de toamnă. 

• Un flăcău tomnatic, s-a însurat într-o primăvară cu o vară de-a doua (oară). 

• A fost primit cu multă căldură. Era o zi caniculară. 

• Ieşit cu greu din iarnă, în prun avară n-a mai vrut să intre. 

• Zilele babei sunt numărate în primăveri. 

• Am cunoscut o fată frumoasă ca o primăvară, caldă ca o vară, bogată ca o 
toamnă, şi rece ca o iarnă. 

• Pentru a deosebi o iarnă grea de o iarnă uşoară, nu-i nevoie de cântar. 

• îi venea să se dea cu capul de toţi pereţii... când era în cort. 

• A parcurs materia de la cap la coadă şi a rămas acolo. 

• A fost lăsat de capul lui... un pietroi. 

• Ea îl bătea la cap, iar el, invers. O bătea măr. 

• I s-a spus din capul locului să fie om la locul lui. 

• l-a venit mintea la cap tocmai când şedea pe scaun. De atunci, se crede om cu 
scaun la cap. 

• Urm îşi bat capul cu diverse probleme, iar alţii, cu pumnii. 

• Unii îşi pleacă capul, iar alţii urechea. 

• Niciodată nu-1 doare capul, însă e vai şi-amar de picioarele lui. 

• Niciodată nu-i trecuse nimic prin cap. Acum i-a trecut... un glonţ. 

• îşi bătea capul cum să facă să nu stea ia rând. Tot gândindu-se, s-a terminat 
marfa, 

• Fiindcă nu-şi vedea capul de treabă, şi-a aprins paie-n cap. 

• Mulţi şi-au pierdut capul, însă numai el l-a declarat nul. 

• După ce şi-au băgat minţile în cap, au început să mmtă. 

• Printre capetele încoronate, sunt şi capete încornorate. 

• Era atât de cap sec, încât se voia şefia desecări. 

• M-am dus la medic cu mâna goală, şi am plecat cu ea în ghips. 

• Deşi era o mână de om, trăia pe picior mare. 

• îl avea cu ceva la mână, şi de aceea îi dădea cu picioml 

• în zadar îi punea palma. Era mână spartă. 

• I-a dat o mână de ajutor... să cadă în prăpastie. 

• A fost mâna dreaptă a şefului. (Şeful era ciung). 

• Deşi nu-i ceruse mâna, lucrau mână în mână. 

■ Ea îi făcea semne cu mâna, iar el cu ce apuca. 

• Pe cei cu mâna lungă-i amâna (ia mâna, ia mâna!)... 

• I s-a strâns mâna cu căldură. După ce îi degerase. 

• După ce şi-a ieşit din mână, a primit un picior. 

• Nu-i la îndemâna oricui să dea norocului cu piciorul. 

• îi venea peste mână să vândă mărfuri, decât pe sub mână. Acum i s-a dat peste 
mână. 

• Fiind elev; a ridicat mâna numai o singură dată. Asupra unui coleg. 

• Toţi mă aşteaptă cu braţele deschise, însă eu nu vreau să mă prăbuşesc. 

• El nu crede în dragoste la prima vedere, şi de aceea i-a trimis mai multe vederi 
colorate, după care a cerat-o de soţie. 

• Şi-a văzut bârna din ochiul lui... în ochiul altuia. 

• Unii au vederi, alţii vedenii. 

• Singurul care-şi vede de drum este drum arul. 

• Suntem în aceeaşi situaţie: El are o casă cu vedere la Mare, iar eu am acasă o 
vedere de la Mare. 

• îi spusese cineva că are vederi largi, dar n-a încăput cu maşina printre cei doi 
pomi. 

• Vederea mi-e cam slabă, în schimb, am tenul gras. 

• Şi orbul poate avea punctul lui de vedere. 

• Nu avea vederi progresiste, ci numai colorate. 

• După ce s-a văzut cu sacii în căruţă, i-a murit calul. 

• Are o vedere foarte bună. Trebuie doar timbrată. 

• în zadar s-a trudit jocheul să mute calul în formă de L. 

• Pionul otrăvit a fost mâncat, pana la urmă, de cari. 

• Nu poate fi ofiţer orişice nebun, decât la şah. 

• în lumea şahului, restructurările le face adversarul. 

• Şahiştii, când stau la masă, se bat. 

• Regele era frumos ca scos din cutie (ia şah). 

• Numai pionul- femelă poate deveni regină. 

• Nu toţi regn sunt limitaţi, ca cei de la şah. 

• Culmea şahului: să aibă tabla 65 de pătrăţele. 

• Cel mai ţinut în şah... este jocul de table. 

• Zarurile au fost aruncate... în cutia şahului. 

• El a fost făcut mat, iar ea, mata . 

• Reginele se schimbă în văzul tuturor numai pe tabla de şah. 

• El a făcut cu ea o partidă bună, cu toate că s-a terminat prin pat. 

• Şahul Iranului a fost făcut mat. 

■ N-a putut motiva nici absenţa de ieri, mei prezenţa de astăzi. 

• I-a căzut fisa târziu. Deja căzuse fii-sa. 

• La ieşirea din oraş scrie "Drum Bun”, deşi starea asfaltului lasă de dorit. 

• Sunt şi oameni cărora le place dezordinea... estetică. 

• Dragostea trebuie consumată în stare proaspătă, pentru a nu-i lăsa timp să 
devină obişnuinţă. 

• Sunt locuri unde vântul bate doar de două ori pe an: şase luni dintr-o parte, şi 
şase luni din cealaltă parte. 

• Pentru a putea zbura, graţiosul fluture a trebuit să se târască în dizgraţioasa 
omidă. 

• In viată, omul trebuie să facă de toate. Uneori, trebuie să şi muncească. 

• Omul era între două vârste. Ambele greu de definit. 

• Dacă admitem că natura ne este mamă, nu înseamnă că suntem făcuţi din 
flori. 

• Eu nu vreau să ajung în Rai. Acolo au dreptul la viaţă numai morţii. 

